คนกร้าวทะนงโลก

คนกร้าวทะนงโลก () เป็นภาพยนตร์ดรามาสัญชาติอเมริกันในปี 2008 กำกับการแสดงและผลิตโดยคลินต์ อีสต์วูด ร่วมแสดงโดยนักแสดงชาวอเมริกันเชื้อสายม้งจำนวนมาก ซึ่งถือเป็นครั้งแรกสำหรับภาพยนตร์อเมริกันกระแสหลัก ดนตรีประกอบแต่งโดยไคล์ อีสต์วูด และไมเคิล สตีเวนส์ โดยมีเจมี คัลลัม และคลินต์ อีสต์วูด เป็นผู้ประพันธ์เพลงนำ

ภาพยนตร์มีเรื่องราวเกิดขึ้นที่ไฮแลนด์พาร์ก รัฐมิชิแกน โดยเป็นเรื่องราวของวอลต์ โคเวลสกี ทหารผ่านศึกสงครามเกาหลีที่เพิ่งเป็นม่ายและมีครอบครัวแตกแยก เมื่อเพื่อนบ้านของโคเวลสกี ชื่อเทา วัง ลอร์ ถูกลูกพี่ลูกน้องกดดันให้ขโมยฟอร์ดโตริโนของวอลต์ เพื่อเข้าร่วมแก๊ง แต่วอลต์สามารถขัดขวางการโจรกรรมนั้นได้ และพัฒนาความสัมพันธ์กับเด็กชายและครอบครัวของเขา

คนกร้าวทะนงโลก เปิดตัวด้วยการฉายในโรงภาพยนตร์แบบจำกัดโรง ในสหรัฐอเมริกาเมื่อวันที่ 12 ธันวาคม ค.ศ. 2008 ก่อนที่จะออกฉายโรงภาพยนตร์ทั่วไป ในวันที่ 9 มกราคม ค.ศ. 2009 ทำรายได้ทั่วโลก 270 ล้านเหรียญสหรัฐ ทำให้เป็นภาพยนตร์ของอีสต์วูดที่ทำรายได้สูงสุดเป็นอันดับสองจนถึงปัจจุบัน ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์เป็นส่วนใหญ่ โดยยกย่องการกำกับและการแสดงของอีสต์วูด

 อ้างอิง 

หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในรัฐมิชิแกน
หมวดหมู่:ภาพยนตร์ที่มีฉากในรัฐมิชิแกน
หมวดหมู่:ภาพยนตร์ที่กำกับโดย คลินต์ อีสต์วูด
หมวดหมู่:ภาพยนตร์เกี่ยวกับทหารผ่านศึก
หมวดหมู่:ภาพยนตร์ดรามาอเมริกัน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกันในคริสต์ทศวรรษ 2000